**Druhy závlah (spôsoby zavlažovania)**

**Závlaha postrekom**

Podstatou tohto typu závlahy je rozstrekovanie vody do priestoru. Dôležitá je intenzita postreku (kvôli vsakovacej schopnosti pôdy), prevádzková spoľahlivosť postrekovačov, rovnomernosť rozdelenia vody na ploche, veľkosť kvapiek.

**Závlaha kvapková**

Princípom kvapkovej závlahy je pomalé dávkovanie vody (po kvapkách) priamo na pôdu k zavlažovaným rastlinám, čím sa šetrí voda, terén sa nerozbahňuje, nepodporuje sa rast burín na ploche ovocného sadu a nepodporuje sa rozširovanie chorôb. Dávkovanie vody zabezpečujú kvapkovače. ktoré sú pripojené na rozvodovom potrubí z nepriehľadného plastu zvonka alebo zabudované priamo v potrubí. Kvapková závlaha patrí k najviac používaným systémom závlah v ovocinárstve a v zeleninárstve.

**Závlaha povrchová**

Je najstaršou technikou zavlažovania, má nízku účinnosť, malú rovnomernosť a regulovateľnosť.

**Závlaha bodová povrchová a podpovrchová**

Ide o systém, kde sa voda rozvádza rúrami z plastu, ktoré majú na potrebných miestach (pri rastlinách) otvory pre výtok vody. Má vyššiu účinnosť.

**Regulačná drenáž**

Ide o dvojúčelový systém drenážnej siete, ktorá v čase premokrenia odvádza prebytočnú vlahu a v čase sucha umožňuje zvýšiť vlhkosť pôdy, resp. hladinu spodnej vody. Zavlažujeme 1 až 3 krát za týždeň

**Doplnková závlaha** - slúži na doplnenie vlahy, ktorá sa rastlina nedostala prirodzenými zrážkami alebo z podzemnej vody

**Klimatizačná závlaha** - slúži na zníženie teploty vzduchu, zvýšenie relatívnej vlhkosti vzduchu. **Protimrazová závlaha** - v dôsledku uvoľňovania skupenského tepla tuhnutia sa otepľujú rastlinné orgány a zvyšuje sa vlhkosť vzduchu, čím sa znižuje vyžarovanie tepla

**Hnojivá závlaha** - na prihnojenie rastlín možno využiť závlahu postrekom, kvapkovú a bodovú závlahu.

**Závlaha na zlepšenie kvality plodov** - závlaha postrekom zlepšuje vyfarbenie a celkový vzhľad plodov, zlepšujú sa chuťové vlastnosti (najmä pri jablkách a broskyniach). Treba prestať aspoň dva týždne pred zberom..

**Omývacia závlaha** - na odstránenie zvyškov postrekov tesne pred zberom sa používa závlaha postrekom v dávke 2 až 5 mm.